CELEX: 62012TN0230
Language: da
Date: 2012-05-23 00:00:00
Title: Sag T-230/12: Sag anlagt den 23. maj 2012 — Axa Belgium mod Kommissionen

11.8.2012   
            
            
               DA
            
            
               Den Europæiske Unions Tidende
            
            
               C 243/21
            
         Sag anlagt den 23. maj 2012 — Axa Belgium mod Kommissionen
   (Sag T-230/12)
   2012/C 243/38
   Processprog: fransk
   
      Parter
   
   
      Sagsøger: Axa Belgium (Bruxelles, Belgien) (ved advokat G. Cleenewerck de Crayencour)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Debetnotaerne nr. 7141101047 på 1 590,62 EUR, dateret den 23.03.2012 og nr. 7141101053 på 10 160,88 EUR, dateret den 23.03.2012 annulleres.
            
         
               —
            
            
               Anullation af den ved skrivelse af 26. marts 2012, adresseret til S.A. Axa Belgium (med referencernummer D(2012) C4 — B.2 — 000212 og underskrevet af B. fra Generaldirektoratet for Budget) foretagne betaling ved modregning mellem Kommissionens tilgodehavender og udestående gæld.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende vedrørende overtrædelse af traktaterne og vedrørende en retlig fejl begået af Kommissionen, for så vidt som den har udstedt debitnotaer for uberettigede tilgodehavender og har foretaget en efteropkrævning ved modregning i tilgodehavender, der ikke var sikre, opgjorte og forfaldne. Sagsøgeren gør gældende, at Kommissionen har opkrævet beløb, som oversteg de almindelige retsregler på området for Kommissionens indtræden i de rettigheder, som tilkommer tjenestemænd ved denne institution, som har været ofre for ulykker, hvor skadevolderne er forsikret ved en ansvarsforsikring hos sagsøgeren.
            
         
               2)
            
            
               Andet anbringende vedrørende tilsidesættelse af princippet om god forvaltningsskik og beskyttelse af den berettigede forventning, for så vidt som Kommissionen har foretaget modregning på trods af en kontraktmæssig forpligtelse til ikke at gøre det, og på trods af den omstændighed, at Kommissionen i mange år havde accepteret at afregne sagerne ved forhandling uden at benytte modregning og i afventning af de belgiske domstoles afgørelser.